United24

**United24** (), ի աջակցություն Ուկրաինայի համաշխարհային նախաձեռնություն, որը գործարկվել է 2022 թվականի մայիսի 5-ին ուկրաինական իշխանությունների կողմից՝ այդ երկրի տարածք ռուսական զինված ուժերի ներխուժումից հետո։

2022 թվականի դեկտեմբերի 7-ի դրությամն՝ 110 երկրներից փոխանցվել է ավելի քան 237 միլիոն դոլար։

## Պատմություն
2022 թվականի մայիսի 3-ին Ուկրաինայի վարչապետ Դենիս Շմիգալը ազդարարեց հարթակի ստեղծման մասին, որի միջոցով կիրականացվի Ուկրաինայի համար միջոցների հավաքման գործընթացը։

Մայիսի 5-ին Ուկրաինայի նախագահ Վոլոդիմիր Զելենսկին ազդարարեց United24 նախաձեռնության գործարկման մասին, որի առաջին բաղադրիչը ուկրաինական պետությանն աջակցության միջոցների համար ստեղծված առցանց հարթակն էր։ Հավաքված միջոցները բաշխվում են երեք ուղղություններով. պաշտպանություն և ականազերծում, մարդասիրական և բժշկական օգնություն, ինչպես նաև Ուկրաինայի վերակառուցում։

Բոլոր միջոցները փոխանցվում են Ուկրաինայի ազգային բանկի հաշիվներին, իսկ այնուհետ բաշխվում համապատասխան նախարարություններին. Պաշտպանության նախարարությանը, Առողջապահության նախարարությանը և Ենթակառուցվածքների նախարարությանը։ Ֆինանսական հաշվետվությունները հրապարակվում են ամենօրյա ռեժիմով։ 2022 թվականի հուլիսին United24-ը հայտարարեց, որ ստեղծման պահից հավաքվել է 166 միլիոն դոլարի նվիրատվություն։

«Շախտյոր» ֆուտբոլային ակումբը, United24-ի հետ համատեղ, 2022 թվականի օգոստոսին գործարկեց «Pitch in for Ukraine» ծրագիրը։ Նույն տարվա օգոստոսին Վոլոդիմիր Զելենսկին հանդիպեց նախագծի դեսպանների հետ՝ United24-ի շրջանակներում նոր երիտասարդական ծրագրի ստեղծման հնարավորության քննարկման համար։

## Դեսպաններ
[thumb|240px|[Ուկրաինայի նախագահ Վոլոդիմիր Զելենսկին United24-ի դեսպաններ Անդրեյ Շևչենկոյի և Լև Շրայբերի հետ, օգոստոսի 16, 2022 թվական։]]
*  Անդրեյ Շևչենկո - ուկրաինացի ֆուտբոլիստ, հարձակվողի դիրքում խաղացել է Կիևի «Դինամո», «Միլան» և «Չելսի» ֆուտբոլային ակումբներում։ Ուկրաինայի ֆուտբոլի ազգային հավաքականի նախկին մարզիչ։ Ուկրաինայի հերոս։ United24-ի առաջին դեսպանը։
*  Էլինա Սվիտոլինա - ուկրաինացի թենիսիստուհի, 2017-2019 թվականներին WTA-ի վարկանիշով աշխարհի երրորդ ռակետ, Տոկիոյի ամառային օլիմպիական խաղերի բրոնզե մեդալակիր։ United24-ի երկրորդ դեսպանը։
*  Imagine Dragons - ամերիկյան փոփ ռոք խումբ, որը ձևավորվել է 2008 թվականին ԱՄՆ Լաս Վեգաս քաղաքում։
*  Լև Շրայբեր - ամերիկացի սցենարիստ, կինոպրոդյուսեր, կինոռեժիսոր, թատրոնի և կինոյի դերասան։
*  Դեմնա Գվասալիյա - վրացի դիզայներ, Vetements ապրանքանիշի հեղինակ։ 2015 թվականից Balenciaga նորաձևության տան կրեատիվ տնօրեն։
*  Բարբրա Ստրեյզանդ - ամերիկացի երգչուհի և դերասանուհի։ Տարբեր տարիներին եղել է նաև կոմպոզիտոր, կինոռեժիսոր, պրոդյուսեր և քաղաքական ակտիվիստ։ Հրեական ծագմամբ ամերիկացի ամենահայտնի դերասանուհիներից և երգչուհիներից մեկը։ «Օսկար» կինոմրցանակի կրկնակի, ինչպես նաև «Էմմի», «Գրեմմի» և «Ոսկե գլոբուս» մրցանակների դափնեկիր։
*  Մարկ Հեմիլ - ամերիկացի դերասան, «Աստղային պատերազմներ» ֆիլմաշարում մարմնավորել է Լյուք Սքայուոքերի դերը։ Եղել է նաև Ջոկերի կերպարի ձայնակցողը։
*  Ալեքսանդր Ուսիկ - ուկրաինացի պրոֆեսիոնալ բռնցքամարտիկ։
*  Սքոթ Քելի - ամերիկացի աստղագնաց և ԱՄՆ ռազմածովային ուժերի պահեստազորի կապիտան։
*  Թիմոթի Սնայդեր - ամերիկացի պատմաբան, Եյլի համալսարանի պրոֆեսոր։
*  NAVI - ուկրաինական կիբեռսպորտային կազմակերպություն։
*  Բրեդ Փեյսլի - ամերիկացի քանթրի կատարող և երգերի հեղինակ։
*  Միշել Խազանավիչուս - ֆրանսիացի կինոռեժիսոր։ «Օսկար» կինոմրցանակի դափնեկիր։
*  Քեթրին Վիննիկ - ուկրաինական ծագմամբ կանադացի դերասանուհի։
*  Բիր Գրիլս - բրիտանացի ճանապարհորդ, հեռուստահաղորդավար և գրող։
*  Ռիչարդ Բրենսոն - բրիտանացի ձեռնարկատեր, Virgin Group կորպորացիայի հիմնադիր։
*  Ֆրենսիս Ֆուկույամա - ճապոնական ծագմամբ ամերիկացի փիլիսոփա, քաղաքագետ, քաղտնտեսագետ և գրող։
*  Փոլ Ներս - բրիտանացի բիոքիմիկոս, 2001 թվականին բժշկության կամ ֆիզիոլոգիայի ոլորտի Նոբելյան մրցանակակիր։
*  Էդվարդ Մոզեր - նորվեգացի հոգեբան, նյարդաֆիզիոլոգ։ 2014 թվականին բժշկության կամ ֆիզիոլոգիայի ոլորտի Նոբելյան մրցանակակիր։
*  Մեյ-Բրիթ Մոզեր - նորվեգացի հոգեբան, նյարդաֆիզիոլոգ։ 2014 թվականին բժշկության կամ ֆիզիոլոգիայի ոլորտի Նոբելյան մրցանակակիր։
*  Իվաննա Սախնո - ուկրաինական ծագմամբ ամերիկացի դերասանուհի։
*  Ալեքսանդր Զինչենկո - ուկրաինացի ֆուտբոլիստ, որը հանդես է գալիս անգլիական «Արսենալ» ֆուտբոլային ակումբում։
*  Միշա Քոլինզ - ամերիկացի դերասան։

## Կազմ
Ազգային բրենդի առաջմղման ու դրա հայեցակարգի մշակման համար պատասխանատու է Ուկրաինայի նախարարների կաբինետը։

Կազմակերպության գործունեության հիմնական ուղղություններն են.
* Բարեգործական կազմակերպություններից, միջազգային գործընկերներից և քաղաքացիներից Ուկրաինային աջակցության նպատակով հանգանակությունների համար «միասնական պատուհանի» դերն այնպիսի ուղղություններով, ինչպիսիք են.
** Ուկրաինայի զինված ուժերին աջակցությունը,
** Մարդասիրական, բժշկական օգնությունը և երեխաներին օգնությունը,
** Ենթակառուցվածքների վերականգնումը,
** Զինված ագրեսիային թվային և տեղեկատվական դիմակայությունը։
* Միջազգային թվային տարածքին Ուկրաինայի արագացված ինտեգրումը, այդ թվում նոր մուլտիմեդիա հարթակի՝ «UNITED 24» պետական տեղեկատվական ռեսուրսի ստեղծման ճանապարհով՝ Ուկրաինայում իրական վիճակի և իրադարձությունների մասին միջազգային հանրությանն ամենօրյա իրազեկումն ապահովելու, ինչպես նաև ռուսական քարոզչությանը հակազդելու համար։
* «UNITED 24» ազգային բրենդի նպատակների, գործիքների և հայեցակարգի առաջմղման համար Ուկրաինայում և արտասահմաանում տեղեկատվական արշավի անցկացումը, ինչպես նաև միջազգային հանդիպումների և շփումների ժամանակ համապատասխան տեղեկատվության տարածումը։

## Տես նաև
* Մարշալի պլան
* Ողջ վերադարձիր

## Ծանոթագրություններ

## Արտաքին հղումներ
* Պաշտոնական կայք էջ

Կատեգորիա:Ուկրաինայի կազմակերպություններ
Կատեգորիա:Ռուսաստանի ներխուժումն Ուկրաինա (2022)
Կատեգորիա:Վոլոդիմիր Զելենսկի